Çeteyanê Dewleta Tirkan a îşxalkere dewa Ereb Hesenî ya Minbicî de sivîlêk qetil kerd.Meclîsê Leşkerî yê Minbicî derheqê babete de beyanatêk weşana.
Beyanat wina yo:
"Dima ke zaf xîretê çeteyan bi nameyê Mertala Firatî xeta Sacûrî ya vakurê Minbicî ser o ameyî çinkerdene, çeteyan nika zî xîret kerd ke hêrişê nuqtayanê hezanê ma yê dewa Catî bikê. Hêzanê ma cewab da û şer qewimîya. Netîce de çeteyêk ame kiştene û ê bînî remayî. Naye ra dima, çeteyan dewa Ereb Hesenî ya şaristanê Minbicî de bi hawanan cayê sivîlan kerdî hedef. Netîceyê nê hêrişî de ciwanêko 25 serre bi nameyê Hisên Elî El-Fesîhî bi giranî birîndar bi û nêweşxaneyê şaristanî de wefat kerd."
